8 Баҫалҡы кешеләр Ғайсаға тартылған (Матф. 19:13, 14; Лука 7:37, 38). Ни өсөн? Сөнки Ғайса фарисейҙарҙан бик ныҡ айырылып торған. Дин етәкселәре туң күңелле һәм тәкәббер булған (Матф. 12:9—14). Ә Ғайса баҫалҡы булған һәм кешеләр менән йылы мөғәмәлә иткән. Фарисейҙар дан яратҡан һәм йәмғиәттәге дәрәжәләре менән ғорурланған. Ғайса иһә дан һөйөүсәнлекте хөкөм иткән, ул шәкерттәрен баҫалҡылыҡ сағылдырырға һәм башҡаларға хеҙмәт итергә өйрәткән (Матф. 23:2, 6—11). Фарисейҙар кешеләрҙе ҡурҡытып үҙенә буйһондорған (Яхъя 9:13, 22). Ә Ғайса, изгелекле эштәр ҡылып һәм яғымлы һүҙҙәр әйтеп, кешеләрҙе рухландырған.